વરસાદી વાતાવરણ વચ્ચે ગાંધીનગર શહેર અને જિલ્લામાં મચ્છરજન્ય બિમારીઓના છુટાછવાયા કેસ વધી રહ્યા છે તેમાં પણ ખાસ કરીને ગાંધીનગર શહેરી વિસ્તારમાં મચ્છરોનો ઉપદ્રવ વધુ હોવાને કારણે અહીં દર્દીઓની સંખ્યા પણ છેલ્લા અઠવાડિયાથી વધી રહી છે જે ચિંતાજનક બાબત હોવાને કારણે ગાંધીનગર કોર્પોરેશન દ્વારા મેલેેરિયા ટેમે ખાસ ઝુંબેશ ઉપાડી છે જેમાં શાળામાં જ વિદ્યાર્થીઓને મચ્છરો કરડતા હોવાનો ખ્યાલ આવતા હવે નગરની શૈક્ષણિક સંસ્થાઓમાં પણ ચેકીંગ હાથ ધરવામાં આવ્યું છે. જેના ભાગરૂપે આજે મેલેરિયા વિભાગના કર્મચારીઓએ શહેરની આઠ શાળાઓમાં તપાસ હાથ ધરી હતી જેમાંથી બે શાળાઓમાં મચ્છરોનું બ્રિડીંગ મળી આવ્યું હતું.